L 71/12
LV
Eiropas Savienības Oficiālais Vēstnesis
9.3.2023.
(4)
Kopš nesenajiem grozījumiem (4) Eiropas Parlamenta un Padomes Regulā (EK) Nr. 853/2004 (5) ļoti rafinēti produkti attiecas arī uz tauku atvasinājumiem un pārtikas aromatizētājiem, kas ir atļauti saskaņā ar Eiropas Parlamenta un Padomes Regulu (EK) Nr. 1334/2008 (6) un kas pakļauti apstrādei, kura nekādi neapdraud sabiedrības un dzīvnieku veselību.
Īstenošanas regula (ES) 2021/405 būtu jāgroza, lai tā atbilstu šīm izmaiņām.
(5)
Azerbaidžāna ir iesniegusi kontroles plānu, kas attiecas uz ikriem un kaviāru.
Šis plāns nodrošina pietiekamas garantijas, tāpēc tas būtu jāapstiprina.
(6)
Libāna ir iesniegusi kontroles plānu, kas attiecas uz medu.
Šis plāns nodrošina pietiekamas garantijas, tāpēc tas būtu jāapstiprina.
(7)
Menas sala attiecībā uz aitu un kazu gaļas eksportu uz Savienību ir norādīta Īstenošanas regulas (ES) 2021/405 –I pielikuma tabulā.
Tomēr Menas sala ir informējusi Komisiju, ka tā vairs nav ieinteresēta eksportēt kazu gaļu uz Savienību.
Tāpēc Īstenošanas regulas (ES) 2021/405 –I pielikuma tabulā ieraksts par Menas salu attiecībā uz aitu un kazu gaļu būtu jāattiecina tikai uz aitu gaļu.
(8)
Īstenošanas regulas (ES) 2021/405 –I pielikuma tabulā attiecībā uz cūkgaļas eksportu uz Savienību ir norādīta Japāna.
Tomēr Japāna ir informējusi Komisiju, ka tā vairs nav ieinteresēta iesniegt cūkgaļas kontroles plānu, bet plāno izmantot tikai tādu cūkgaļu, kuras izcelsme ir vai nu dalībvalstīs, vai trešās valstīs, no kurām šādus produktus ir atļauts ievest Savienībā.
Tāpēc ieraksts par Japānu attiecībā uz cūkgaļu Īstenošanas regulas (ES) 2021/405 –I pielikumā būtu attiecīgi jāpielāgo.
(9)
Apvienotā Karaliste attiecībā uz truša gaļas eksportu uz Savienību ir norādīta Īstenošanas regulas (ES) 2021/405 –I pielikuma tabulā.
Tomēr Apvienotā Karaliste ir informējusi Komisiju, ka tā vairs nav ieinteresēta iesniegt truša gaļas kontroles plānu, bet plāno izmantot tikai tādu truša gaļu, kuras izcelsme ir vai nu dalībvalstīs, vai trešās valstīs, no kurām šādus produktus ir atļauts ievest Savienībā.
Tāpēc ieraksts par Apvienoto Karalisti attiecībā uz truša gaļu Īstenošanas regulas (ES) 2021/405 –I pielikumā būtu attiecīgi jāpielāgo.
(10)
Taizeme nav iesniegusi Komisijai piena kontroles plānu.
Tomēr Taizeme ir sniegusi garantijas izmantot tikai tādu pienu, kura izcelsme ir vai nu dalībvalstīs, vai trešās valstīs, no kurām pienu ir atļauts ievest Savienībā.
Tā ir arī informējusi Komisiju, ka šāds piens, ko paredzēts eksportēt uz Savienību, neietvers tikai kombinētus produktus, kas satur piena pārstrādes produktus.
Tāpēc ieraksts par Taizemi attiecībā uz pienu Īstenošanas regulas (ES) 2021/405 –I pielikumā būtu attiecīgi jāpielāgo.
(11)
Amerikas Savienotās Valstis ir iesniegušas kontroles plānu, kas attiecas uz apvalkiem.
Šis plāns nodrošina pietiekamas garantijas, tāpēc tas būtu jāapstiprina.
(12)
Ruanda patlaban ir iekļauta Īstenošanas regulas (ES) 2021/405 –I pielikuma tabulā attiecībā uz medu, bet Kolumbija un Sīrija ir norādītas sarakstā attiecībā uz apvalkiem.
Tā kā minētās trešās valstis nav Komisijai iesniegušas plānus par attiecīgajiem produktiem, minētie ieraksti no tabulas minētajā pielikumā būtu jāsvītro.
(13)
Moldova iesniedza salmonellu kontroles programmu dējējvistu saimēm, lai tai saskaņā ar Īstenošanas regulas (ES) 2021/405 7. pantu atļautu ievest Savienībā A klases olas.
Šo kontroles programmu Komisija novērtēja kā apmierinošu.
Komisijas 2022. gada aprīlī veiktās revīzijas (7) laikā tika vēlreiz pārbaudīta atbilstība prasībām par salmonellu kontroli saskaņā ar Eiropas Parlamenta un Padomes Regulas (EK) Nr. 2160/2003 (8) 10. panta 6. punktu.
Tāpēc būtu jāatļauj Moldovai ievest Savienībā A klases olas.
(4) Komisijas Deleģētā regula (ES) 2022/2258 (2022. gada 9. septembris), ar ko attiecībā uz zivsaimniecības produktiem, olām un konkrētiem ļoti rafinētiem produktiem groza un koriģē Eiropas Parlamenta un Padomes Regulas (EK) Nr. 853/2004 par īpašām higiēnas prasībām attiecībā uz dzīvnieku izcelsmes pārtiku III pielikumu un attiecībā uz noteiktām gliemenēm groza Komisijas Deleģēto regulu (ES) 2019/624 (OV L 299, 18.11.2022., 5. lpp.).
(5) Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).
(6) Eiropas Parlamenta un Padomes Regula (EK) Nr. 1334/2008 (2008. gada 16. decembris) par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (OV L 354, 31.12.2008., 34. lpp.).
(7) DG(SANTE)2021-7268 – galīgais ziņojums pieejams https://ec.europa.eu/food/audits-analysis/audit-report/details/4533.
(8) Eiropas Parlamenta un Padomes Regula (EK) Nr. 2160/2003 (2003. gada 17. novembris) par salmonellas un dažu citu pārtikā sastopamu zoonozes īpašu izraisītāju kontroli (OV L 325, 12.12.2003., 1. lpp.).